
[bookmark: _GoBack]Ja s'ha obert a l’IES Joan Ramon Benaprès la convocatòria Erasmus+ per a la mobilitat en modalitat de pràctiques en empreses europees per als alumnes d’Educació Superior (Cicles Formatius de Grau Superior).
La principal finalitat del programa educatiu europeu ERASMUS + és atendre les necessitats d’ensenyament i aprenentatge de totes les persones, tant estudiants com personal docent, que participen en el procés educatiu de formació professional de grau superior i grau mitjà. L'objectiu d’aquest programa és ajudar a que l’alumnat participant adquireixi capacitats pròpies del seu àmbit professional i actituds personals, augmentant al mateix temps l'enteniment de l'entorn econòmic i social del país on es realitza l'estada, adaptant-se d'aquesta manera a les exigències del mercat laboral a la Unió Europea.
L'IES Joan Ramon Benaprès participa en el programa ERASMUS+, el qual concedeix al nostre alumnat dels Cicles Formatius de Grau Superior de Gestió d’Allotjaments Turístics, Direcció de Cuina i Serveis en Restauració la possibilitat de realitzar un període de practiques en una empresa europea:
· Nombre de mobilitats d'estudiants per a pràctiques entre països del programa concedides per al curs 2016-2017: 
- 10 (* El període de temps mínim d'aquesta estada serà de 2 mesos, i les hores realitzades seran reconegudes en la Formació en Centres de Treball, hores FCT)
El programa ERASMUS+ també concedeix l'oportunitat al nostre professorat de realitzar una estada a l'estranger amb la finalitat d’impartir docència en un centre d’un país del programa, assistir a un curs de formació relacionat amb la especialitat que imparteix en una universitat o centre formatiu, o una estada en una empresa relacionada amb l’àrea professional de la seva especialitat :
· Nombre de mobilitats de personal per a formació entre països del programa concedides per al curs 2015-2016: 
- 1 (* El període de temps d'aquesta estada serà de 5 dies).
..........................................
Durant el curs 2015-16 es van dur a terme dins del programa Erasmus+ mobilitats per a estudiants en modalitat de pràctiques en els següents països:
- Irlanda (Newcastle).
- Anglaterra (Manchester).
- Holanda (La Haia).
- Hongria (Budapest).
No obstant aixó, durant el curs 2016-17 aquestes destinacions poden canviar segons l'obtenció de nous socis per part del centre o possible baixa d'altres.
Al Suro Virtual (missatges al fòrum de tutoria dels corresponents CFGS) del centre s'informarà de la data i hora de les reunions informatives convocades pel coordinador de mobilitat per tal d'informar les persones interessades en qüestions relatives a criteris i procés de selecció, documents de sol·licitud, possibles països de destinació de les mobilitats per al curs 2016-17, financiació, empreses on es realitzaran les mobilitats, etc. També s’informarà de la data de les proves d’idioma i reunions amb el tutor corresponents al procés de selecció de l’alumnat sol·licitant.
* La política Erasmus de l’IES Joan Ramon Benaprès es pot trobar a la convocatòria 2014-15 publicada a la web del centre.

